Pohjanlahti (Jyväskylä)

Pohjanlahti on noin 1,5 kilometrin mittainen lahti Päijänteen pohjoispäässä Jyväskylässä. Se sijaitsee Nenäinniemen ja Sippulanniemen välissä ja on yksi Päijänteen pohjoisimmista lahdista. Lahdella on kolme uimarantaa: yksi pohjoispäässä, yksi lännessä Ristikivellä ja yksi idässä Nenäinniemessä.

Pohjanlammen ja Nenäinniemen pienen nimettömän lammen laskuojat laskevat Pohjanlahteen. Lahti on rehevöitynyt ja sen vedenlaatu on melko heikko, sillä sen veden happipitoisuus on alhainen.

 Lähteet 

Luokka:Jyväskylän lahdet
Luokka:Päijänteen lahdet
Luokka:Korkeusjärjestelmän muutoskohde1